# data[].attributes.body
Ce simbolizează primăvara?

Primăvara este un simbol al renașterii, al începutului. Natura reînvie, își ia straie verzi, pline de flori, copacii înmuguresc, plantele înfloresc. Este un anotimp al tranziției, de la gerul iernii către canicula verii. Este un simbol al speranței, prin faptul că după trei luni de îngheț, totul revine la normal, într-o atmosferă aproape de sărbătoare. Cântecele păsărilor învăluie din nou atmosfera, iar oamenii ies iar din case, gata pentru orice provocare nouă. Totul e mai simplu primăvara!

# data[].attributes.body
Ce este primăvara?

Primăvara este unul dintre cele patru anotimpuri ale zonei temperate, care urmează după iarnă și precedă vara.

Când începe primăvara?

În România, primăvara are trei luni: martie, aprilie, mai. Se consideră, calendaristic, faptul că primăvara începe pe data de 1 martie. Cu toate acestea, primăvara astronomică începe odată cu echinocțiul de primăvară, aproximativ pe 21 martie. Semnele primăverii abia de atunci încep să își facă simțită prezența cu adevărat. În ultimii ani, din cauza fenomenului de încălzire globală, au existat perturbări în ceea ce privește semnele specifice primăverii. Pot exista ninsori și ger chiar și după data de 21 martie.

Echinocțiul de primăvară are loc atunci când ziua este egală cu noaptea, în orice loc de pe Pământ. Din acel moment începe primăvara astronomică în emisfera nordică.

# data[].attributes.body
Cine anunță primăvara?

Se știe că vestitorul primăverii este ghiocelul. Este o floare firavă, cu un aspect gingaș, care amintește că sezonul de iarnă este pe terminate. Denumirea științifică a ghiocelului este „Galanthus navalis”, care semnifică „flori albe” și „asemenea zăpezii”.

Totodată, ghioceii cresc în condiții grele de ger sau frig și înfloresc în ciuda temperaturilor negative, acesta fiind un semn al curajului și al rezistenței.

# data[].attributes.body
Ce facem în prima zi de primăvară?

Prima zi de primăvară este 1 martie și este sărbătorită de poporul român prin mărțișoare. Mărțișorul este un obiect decorativ, de care se atașează un șnur împletit cu două fire: alb și roșu. Se oferă persoanelor dragi începând cu prima zi a lunii martie și este considerat a fi un vestitor al primăverii. Se poartă în piept sau agățat de încheietura mâinii, pe toată durata lunii martie.

Se consideră că atât românii, cât și vecinii bulgari au această tradiție de a dărui mărțișoare. Acest lucru s-ar datora moștenirii dacice, ulterior completată de alte legende populare. În 2017, Mărțișorul a fost inclus de către UNESCO pe Lista Reprezentativă a Patrimoniului Cultural Imaterial al Umanității.